पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल । न्यू अशोका गार्डन क्षेत्र में बी-फार्मा के छात्र ने फांसी लगाकर खुदकुशी कर ली। पुलिस को उसके पास से एक सुसाइड नोट मिला है, जिसमें उसने अपनी मर्जी से यह कदम उठाने का जिक्र किया है। एक पखवाड़े में किसी छात्र या छात्रा द्वारा खुदकुशी की यह आठवीं घटना है।
मूलत: नसरुल्लागंज, सीहोर निवासी 19 वर्षीय अनुराग पिता देवलाल मीणा बी-366 न्यू अशोका गार्डन में किराए से रहता था। टीआई रूपेश दुबे के अनुसार वह एनआरआई कॉलेज में बी-फार्मा अंतिम वर्ष का छात्र था। शुक्रवार को आखिरी बार उसकी अपने पिता से बात हुई थी।
इसके बाद उसने फोन रिसीव नहीं किया। कई बार फोन लगाने के बाद भी जब फोन रिसीव नहीं हुआ तो उसके पिता ने भोपाल में रहने वाले अपने भतीजे को अनुराग के कमरे पर भेजा। खिड़की से झांकने पर पता चला कि उसने फांसी लगा ली थी।
इसकी सूचना पर परिजन और अशोका गार्डन पुलिस भी मौके पर पहुंच गई। पुलिस को उनके कमरे से एक सुसाइड नोट मिला है। इसमें उसने अपने पिता को संबोधित करते हुए लिखा है कि पापा मैं आपके लायक नहीं बन पाया। मैं यह कदम अपनी मर्जी से उठा रहा हूं, किसी को दोषी न माना जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva zho_Hant eng_Latn